ज्योतिष शास्त्र में ऐसे सभी व्यक्ति जिनका जीवन वस्तुएँ खरीदने-बेचने या यात्राओं से जुड़ा है। उन सभी के लिए चौघड़िया मुहूर्त दिए गए हैं। यदि आपको रोजमर्रा के जीवन में बहुत अधिक यात्रायें करनी पड़ती हैं या आप बड़े बाज़ारों से थोक में माल खरीदकर, मध्यस्थों को बेचने का कार्य करते हैं या फिर इसी प्रकार का अन्य कोई कार्य करते हैं, तो आप चौघड़िया का प्रयोग कर अपनी आय में बढ़ोत्तरी कर सकते हैं। चौघड़िया मुहूर्त समय शहर के हिसाब से बदलता है, क्योंकि इसकी गणना सूर्योदय के अनुसार होती है।